Toto ABY789N03N | Appliances Connection
Home> Plumbing> Bath Tubs > ABY789N03N
Today's Price: $1,547.70
ABY789N#03N Soaker Bathtub Covid-19: Beleid om werknemers te ondersteun en beskerm - Jy en die RegJy en die Reg
Tuis › Artikels › Covid-19: Beleid om werknemers te ondersteun en beskerm
Covid-19: Beleid om werknemers te ondersteun en beskerm
Met die Covid-19-pandemie en die nasionale inperking is almal se normale leefwyse asook kantoorlewe verander. Firmas moet nou aanpas by ’n nuwe “normaal”. Hierdie aanpassing gaan gepaard met die noodsaaklikheid om verandering te bewerkstellig in die firma se kulture, prosesse en heel waarskynlik die firma se beleid. Hierdie artikel poog om firmas by te staan in die verandering van hulle beleid om sodoende hul werknemers te beskerm en ondersteun.
Dit is eerstens belangrik om te verstaan wat ‘n beleid is. ‘n Beleid kan gedefinieer word as ‘n riglyn wat ontwikkel is deur die eienaar/direkteure/bestuur van ‘n firma. Hierdie riglyne bied ‘n raamwerk waarbinne die daaglikse werksaamhede van die firma moet plaasvind. ‘n Firma met ’n duidelike en ondubbelsinnige beleid definieer sodanig sy eie kultuur.
Die eerste stap in die ontwikkeling van ’n interne beleid is om die behoefte aan ’n beleid te identifiseer. Om dit te kan doen, moet ‘n firma sy aktiwiteite en verantwoordelikhede beoordeel en sodoende kan hulle bepaal hoe ‘n beleid die produktiwiteit van die firma kan maksimaliseer en sekere uitdagings kan bekamp. ‘n Firma se behoeftes kan verander na aanleiding van ‘n verandering in omstandighede of in afwagting daarvan. Die omstandighede wat ‘n firma tydens die ontwikkeling van ‘n beleid oorweeg, kan ‘n interne situasie wees wat geïdentifiseer is, of ‘n eksterne faktor soos ‘n pandemie.
Die tweede stap in die ontwikkeling van ’n beleid is om iemand aan te stel om die beleid te skryf. Hierdie persoon kan intern of ekstern wees. Dis belangrik dat die persoon die erns van die saak besef en dat daar duidelike tydlyne gegee word vir die ontwikkeling van die beleid.
Die derde stap is om soveel moontlik inligting in te samel oor die spesifieke aspek wat die beleid bedoel is om te bestuur, byvoorbeeld die Covid-19-pandemie. Hierdie stap is uiters belangrik om te verseker dat die opgestelde beleid nie verouderd of verbied word deur enige heersende wetgewing nie. Om hieraan te voldoen moet ‘n firma die toepaslike wette wat op die spesifieke beleid van toepassing is, identifiseer en toesien dat die beleid aan die wette voldoen. Aangesien wetgewing en regulasies gereeld verander word, moet ‘n firma sorg dat hulle altyd opgedateerde bronne gebruik wanneer hulle ‘n beleid opstel.
Die vierde stap in hierdie proses is om die beleid op te stel. Hierdie stap moet noukeurig toegepas word om te verseker dat die bewoording van die beleid nie net voldoen aan die toepaslike wetgewing wat in stap drie geïdentifiseer is nie, maar dat die beleid ook relevant is vir die doel waarvoor dit opgestel word, in hierdie geval die Covid-19 pandemie. Die bewoording van die beleid moet so duidelik en ondubbelsinnig wees as wat redelikerwys moontlik is, sonder dat dit gevul is met woorde of uitdrukkings wat spesifiek op slegs een sektor fokus. Sodoende word verseker dat die beleid toeganklik bly vir verskillende mense, ongeag of dit ’n tikster of ’n prokureur is.
Die vyfde stap is om die beleid met die werknemers by die firma te bespreek. As die werknemers die geleentheid gegee word om die moontlike implikasies van die beleid te oorweeg en te bespreek, sal dit verseker dat die beleid meer effektief sal werk. Dit sal ook verseker dat die beleid nie onnodig afwyk van die gevestigde gebruike van die firma nie en ook nie inbreuk maak op sekere werknemers se geloof of kultuur nie.
Die sesde stap is om die beleid finaal goed te keur. Dit kan slegs gebeur indien die oorweging en bespreking in stap vyf vlot verloop het en indien daar op geen persoon se regte inbreuk gemaak word nie.
Die sewende stap is die implementering van die beleid. Om te verseker die beleid word suksesvol geïmplementeer, moet daar deurlopende kommunikasie met die werknemers van die firma wees. Die werknemers moet ten alle tye weet wat van hulle verwag word. Die mag dalk nodig wees om die werknemers op te lei in die gedrag wat deur die beleid verwag word en die gevolge van die nienakoming van die beleid. Opleiding kan byvoorbeeld behels die sanitasie voor die ingang tot die gebou, sanitasie van kliënte, aanvaarbare sosiale distansiëring, die dra van ’n masker ens.
Die agtste stap is om die beleid te monitor en te hersien. Hierdie stap moet ‘n herhalende stap wees, wat gereeld geïmplementeer word om te verseker dat die beleid nie in onbruik verval of vir die firma irrelevant raak nie. Dit behels die evaluering van die relevansie van die beleid vir die werknemer, die beoordeling van hoe effektief die beleid toegepas word en om te bepaal of die beleid steeds voldoen aan die heersende wetlike regulasies.
’n Behoorlike beleid kan vir enige regsfirma goud werd wees gedurende hierdie pandemie. Die beleid beskerm jou werknemers se regte en verseker dat hulle met ’n geruste hart kan terugkeer werk toe. Die beleid kan ook spesifieke aspekte aanraak aangaande spesifieke persone/gevalle binne die firma, byvoorbeeld sekere werknemers se kulture of geloof. Sodoende word almal se regte beskerm en kan die firma gedurende hierdie moeilike tydperk voortleef.
Pas aan by die ‘Nuwe Normaal’ deur die firma se beleid te hersien en die toepaslikheid en wettige nakoming daarvan te verseker!